Η Πολιτική Ατζέντα της Παγκόσμιας Τράπεζας από την ίδρυσή της έως σήμερα
Creators: name: Αποστολόπουλος, Γεώργιος Παναγιώτη
Publisher: name: Aristotle University of Thessaloniki
Year: 2017
Subjects: Παγκόσμια Τράπεζα
Πολιτική Ατζέντα
Νέα Αναπτυξιακή Τράπεζα
World Bank
Political Agenda
New Development Bank

description: Σκοπός τούτης της εργασίας αποτελεί η ανάγκη καταγραφής της πολιτικής ατζέντας της Παγκόσμιας Τράπεζας από την ίδρυσή της μέχρι τις μέρες μας. Δεν αποτελεί τόσο μια ιστορική ανασκόπησή της, αλλά προσπαθεί κυρίως να αναδείξει το πολιτικό στοιχείο που τη συνοδεύει, τις πολιτικο-οικονομικές ιδεολογίες οι οποίες επηρέασαν την ατζέντα της και συνάμα τις πολιτικές που εφαρμόστηκαν στα κράτη-πελάτες της. Η εργασία αρθρώνεται σε πέντε επιμέρους κεφάλαια με τα υποκεφάλαιά τους. Έτσι, αρχικά καταγράφεται η πρώτη διακριτή περίοδος ή αλλιώς τα χρόνια της αδράνειας λόγω της μικρής συμβολής της Τράπεζας στη διαμόρφωση πολιτικής η οποία συνιστά αίτιο της ελάχιστης οικονομικής και πολιτικής της δύναμης. Έπειτα, ακολουθεί η περίοδος του Robert McNamara ή αλλιώς η κυριαρχία των κεϋνσιανών οικονομικών εντός της. Ωστόσο, η υπέρμετρη διάθεση δανειακών πακέτων μαζί με κάποιους άλλους παράγοντες στην παγκόσμια οικονομία και στην πολιτική σκηνή οδήγησαν στη «δαιμονοποίηση» του κεϋνσιανισμού και προσέφεραν πρόσφορο έδαφος για τη διάχυση της νεοφιλελεύθερης ιδεολογίας. Η ταραχώδης δεκαετία του 1980 δεν θα μπορούσε παρά να οδηγήσει στην αναδιαμόρφωση των πολιτικών της Τράπεζας. Η ανάδυση της ιδέας της διακυβέρνησης, τα νέα θεσμικά οικονομικά, τα νέα κοινωνικά και περιβαλλοντικά κινήματα αλλά και η σκληρή κριτική των προγραμμάτων δομικής προσαρμογής οδήγησαν στην αναθεώρηση της πολιτικής ατζέντας κατά τη δεκαετία του 1990. Στη δεκαετία του 2000 διακρίνεται η ανακύκλωση παλαιότερων θεμάτων καθώς και η ενασχόληση με νέα, διεθνούς έκτασης, προβλήματα. Τέλος, γίνεται λόγος για τη Νέα Αναπτυξιακή Τράπεζα των χωρών BRICS και πιο συγκεκριμένα αναφέρονται οι λόγοι σύστασής της, οι στόχοι της, οι αντιλήψεις της για την ανάπτυξη και επίσης εξετάζονται οι σχέσεις –είτε ανταγωνιστικές είτε συμπληρωματικές– με τους θεσμούς του Bretton Woods
description: This thesis’ goal is to record the political agenda of the World Bank since its foundation. It is not a historical review, but rather an attempt to highlight the political content, the political and economic ideologies which affected its agenda and at the same time the policies applied in the client-states. The thesis is divided in five chapters with their sub-chapters. Thus, at the beginning, the first distinct period is highlighted or the years of inaction, as it is called, due to the minimal contribution of the Bank in the configuration of policy which is a result of its minimal economic and political power. Afterwards, the period of Robert McNamara begins, or the dominance of Keynesian economics in the Bank. However, the excessive granting of loans along with some other factors in the global economy and in the political scene led to the “demonization” of Keynesianism and gave the chance for the diffusion of neoliberalism to arrive on stage. The turbulent decade of 1980 only led to the reconfiguration of the Bank’s policies. The emergence of the idea of governance, the new institutional economics, the new social and environmental movements and finally the harsh criticism to the structural adjustment loans led to the reconsideration of the Bank’s political agenda during the 1990s. In the decade of 2000, the recycling of previous subjects and the engagement with new, international problems are distinct. Eventually, the New Development Bank of BRICS countries is referred and more specifically the reasons of its foundation, its goals, its perceptions for the development and last but not least its relations – either antagonistic or supplementary – with the institutions of Bretton Woods are examined